Prekladacia správa

Systém financovania a finančného riadenia finančného mechanizmu Európskeho hospodárskeho priestoru a Nórskeho finančného mechanizmu na programové obdobie 2009 – 2014 verzia 1.0 bol schválený uznesením vlády č. 562/2011 zo dňa 24.08.2011 ako jeden z nevyhnutných predpokladov plynulej realizácie programov a projektov financovaných predmetných finančných mechanizmov.
Materiál vychádza z vykonávacích predpisov vydaných prispievateľskými štátmi pre Finančný mechanizmus EHP 2009 – 2014 a Nórsky finančný mechanizmus 2009 – 2014 a detailizuje niektoré ustanovenia týchto vykonávacích predpisov, aby boli aproximované podmienkam v Slovenskej republike, dopĺňa a spresňuje postupy, ktoré neboli prispievateľskými štátmi špecifikované.
Zmeny v materiáli systém financovania a finančného riadenia finančného mechanizmu Európskeho hospodárskeho priestoru a Nórskeho finančného mechanizmu pre programové obdobie 2009 – 2014 (verzia 1.2) vyplynuli z nasledovného:
-	organizačnou zmenou bola sekcia európskych a medzinárodných záležitostí premenovaná na sekciu európskych fondov v zmysle dodatku č. 27 organizačného poriadku MF SR platného k 15. 09. 2012
-	dňa 07. 11. 2012 certifikačný orgán obdržal odporúčanie Úradu pre finančný mechanizmus odstrániť rozdiely vznikajúce na národnej úrovni z dôvodu zaokrúhľovania formulára priebežnej finančnej správy, resp. záverečnej finančnej správy úpravou národných postupov platieb certifikačného orgánu správcom programov. V nadväznosti na uvedené bola upravená časť 4.4.2, 4.7.1 a 4.7.2;
-	potreba úpravy časti 4.6 vzhľadom na skúsenosti z implementačnej praxe a v nadväznosti na podnety Úradu vlády SR ako správcu šiestich programov; 
-	potreba formálnej úpravy a doplnenia dokumentu, zosúladenie používania skratiek a definícií, v celom dokumente nahradený pojem "osobitný mimorozpočtový účet", resp. „osobitný účet“ pojmom "samostatný mimorozpočtový účet“, resp. „samostatný účet“
Materiál sa nevzťahuje na ostatné procesy riadenia, ktoré sú metodicky upravené Úradom vlády SR v Systéme riadenia Finančného mechanizmu EHP a Nórskeho finančného mechanizmu pre programové obdobie 2009 – 2014.
Materiál nemá finančný, ekonomický, environmentálny vplyv ani vplyv na zamestnanosť a podnikateľské prostredie. 
Materiál nadobúda účinnosť 22. 04. 2013.